google/wiki40b huggingface dataset:
Plesná (Ostrava)

História

Prvá písomná zmienka o obci pochádza z roku 1255. V blízkosti (Starej) Plesnej bola v roku 1789 založená obec Nová Plesná. V roku 1850 sa Stará a Nová Plesná spojili. Na základe mníchovskej dohody bola obec 8. októbra 1938 pripojená k nacistickému Nemecku a začlenená do tzv. Sudetskej župy. Plesná bola z nemeckej okupácie oslobodená 26. apríla 1945 Červenou armádou v rámci Ostravskej operácie. K Ostrave bola obec pripojená 24. apríla 1976, kedy sa stala časťou mestského obvodu Ostrava 4. Od 24. novembra 1990 bola až do 1. januára 1994 súčasťou mestského obvodu Poruba.
Obyvatelia obce sa venovali poľnohospodárstvu a tento spôsob obživy nebol zásadne ovplyvnený ani rozvojom priemyslu na Ostravsku. Hoci väčšina obyvateľov našla prácu v priemysle, poľnohospodársky charakter obce zostal zachovaný.
Villiers-les-Hauts

Poloha

Obec má rozlohu 19,12 km². Najvyšší bod je položený 306 m n. m. a najnižší bod 177 m n. m.

Obyvateľstvo

Počet obyvateľov obce je 147 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maffie

Maffie bol hlavný orgán českého domáceho odboja počas prvej svetovej vojny. Riadil spravodajskú a konšpiračnú činnosť, odovzdávanie informácií a udržiaval spojenie so zahraničnou sekciou. Jej činnosti sa zúčastnilo vyše 200 osôb. Názov Maffie bol zvolený podľa sicílskej organizácie známej ako mafia, ktorú niektorí účastníci odboja vtedy obdivovali.

Dejiny

Po odchode profesora T. G. Masaryka do zahraničia v decembri 1914 bol utvorený domáci výbor nazvaný „maffie“. Jej účelom bola od začiatku podpora zahraničných akcií T. G. Masaryka. Maffie stála na dôsledne protirakúskych a prodohodových pozíciách. V marci 1915 sa vytvorilo jej predsedníctvo: Edvard Beneš, Karel Kramář, Alois Rašín, Josef Scheiner a Přemysl Šámal.

Zatýkanie

V septembri 1915 sa po nútenej emigrácii Edvarda Beneša stal vedúcim Maffie Přemysl Šámal. V tomto roku bol zatknutý Karel Kramář. Starosta Českej obce sokolskej Josef Scheiner patril medzi zakladajúcich členov Maffie a k jeho zatknutiu došlo 21. mája 1915. Spoločne s Kramářom ho eskortovali do vyšetrovacej väzby vo Viedni. Dôvodom jeho zatknutia bola činnosť v slovanofilských organizáciách, udržiavané kontakty v slovanských krajinách a USA, ďalej tiež aféra so sokolskými preukazmi, ktoré mali sokoli na ruskom fronte pri sebe. Scheiner bol 21. júla 1915 pre nedostatok dôkazov prepustený. Jeho obvinenie bolo tiež jedným z dôvodov, prečo bola činnosť Českej obce sokolskej 24. novembra 1915 zastavená. Kramář bol v roku 1916 rakúskym súdom odsúdený za vlastizradu a vyzvedačstva na trest smrti. Tento trest mu cisár František Jozef v novembri 1916 zmenil na doživotie. Po jeho smrti následník trónu cisár Karol, ktorý uplatňoval voči Slovanom priateľskú politiku, všetkých odsúdených v tomto procese amnestoval a v roku 1917 bol Kramář prepustený na slobodu. V rovnakom procese bol súdený aj ďalší člen Maffie, novinár a ekonóm Alois Rašín.

Spolupráca

Činnosť Maffie bola v priebehu prvej svetovej vojny prepojená s činnosťou Československej národnej rady (vznikla v roku 1916 v Paríži), ku koncu vojny aj s činnosťou Národného výboru československého, ktorý bol ustanovený v júni 1918. Pre odovzdávanie dôležitých odkazov vytvorili tzv. Alarm - sieť telefonistov, cyklistov a bežcov. Pre spojenie domáceho odboja s odbojom zahraničným pôsobili tajní kuriéri. Jedným z nich bola slávna operná speváčka Ema Destinnová. V septembri 1918 sa Maffie pripravovala na nekrvavý vojenský prevrat a na následné prevzatie moci.
Katalánske národné korfbalové družstvo

Katalánske národné korfbalové družstvo reprezentuje Katalánsko v medzinárodných korfbalových súťažiach a podujatiach a priateľských zápasoch. Funguje pod záštitou Federació Catalana de Korfbal (FCK). Jeho najvýraznejším úspechom je 4. miesto na MS 2011 a European Bowl v roku 2005. V januári 2014 mu patrilo v medzinárodnom rebríčku IKF 5. miesto.
Andrej Stankovič

Andrej Stankovič  (22. júna 1940 Prešov – 12. júla 2001 Praha) bol básnik, knihovník, editor a filmový kritik, jeden z predstaviteľov pražského undergroundu.

Život a činnosť

Andrej Stankovič sa narodil v roku 1940 v Prešove. Vyrastal v rodine dôstojníka slovenskej a potom česko-slovenskej armády. Od roku 1946 žil s rodičmi v Čechách. Na Karlovej univerzite vyštudoval knihovníctvo a vedecké informácie (absolvoval roku 1975 s diplomovou prácou o Jozefovi Florianovi). Jeho manželkou bola Olga Stankovičová (1945–2011), disidentka, politická aktivistka a signatárka Charty 77.
Poéziu publikoval najprv v revui Tvář, do ktorej redakcie sa zapojil v roku 1968. Po nástupe normalizácie sa živil prevažne manuálne, publikoval však v samizdatoch (napríklad filmové kritiky, či preklady). Bol signatárom Charty 77 a manifestu Návrat krále, členom hnutia České děti Petra Placáka členom Výboru na obranu nespravedlivě stíhaných. Po roku 1989 bol zamestnaný ako knihovník na Pražskom hrade, prispieval do týždenníka Respektu a kritických príloh Revolver Revue. Pôsobil v redakcii časopisu Střední Evropa a v Štátnom fonde pre podporu a rozvoj českej kinematografie.
Jedným z počinov Andreja Stankoviča bolo udeľovanie  "Ceny samozvanců", a to  „mimoriadnemu, no konformnou a zvulgarizovanou filmovou kritikou prehliadanému tvorčiemu počinu v oblasti českej kinematografie". V roku 2012 mu bola udelená Cena Václava Bendu in memoriam.
Vlha obyčajná

Hlas

Spev a volanie
16 s, Rusko
Spev a volanie
41 s, Slovensko, okrem volania vlhy obyčajnej je možné počuť na pozadí aj pinku obyčajnú, orieška hnedého a kolibiarika čipčavého
Švitorivý spev
1 min. 35 s, Slovensko, okrem spevu vlhy obyčajnej spieva na pozadí aj červienka obyčajná, pinka obyčajná, drozd plavý a králik ohnivohlavý
Volanie vlhy obyčajnej je všeobecne známe flautovité melodické pískanie, rôzne variácie "strýco juró", "flüareóió" alebo "dü-de-dlió". Medzi to vplieta ostré škrekľavé "kšrék" či "chrää" Samotný spev je málo známe tiché švitorenie.

Rozšírenie

Pravdepodobne sa v minulosti šírila zo Stredomoria (čomu napovedá výrazné sfarbenie samca) smerom na sever. V súčasnosti je severná hranica areálu v južnej Škandinávii. Prenikla aj do strednej Ázie, tamojšie populácie zimujú v Prednej Indii.

Výskyt a stav na Slovensku

Vlha obyčajná je sťahovavý druh, ktorý do Strednej Európy prilieta na prelome apríla a mája. Zimoviská európskych populácií sa nachádzajú v južnej a juhovýchodnej Afrike.
Dokázané hniezdenie bolo v 73 % mapovacích kvadrátov. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Európsky ochranársky status nezaradený SPEC. Stupeň ohrozenia S – vyhovujúci ochranársky status.

Biotop

Vlha žije v svetlých listnatých lesoch, sadoch, hájoch, stromoradiach v parkoch, na cintorínoch a pod. V Borskej nížine sa vyskytuje aj v borovicových lesoch. Potrebuje vysoké listnaté stromy v otvorenej krajine, obľubuje lužné lesy brehové porasty vôd.

Hniezdenie

Hniezdenie začína koncom mája. Hniezdi len do nadmorskej výšky 600 m n. m. Hniezda si splieta z trávy v korunách stromov, vo vidlici nejakej vetvy. Samica kladie 3 – 5 bielych vajec s niekoľkými čiernymi škvrnami. Pri inkubácii vajec sa striedajú obaja rodičia. Po dvoch týždňoch sa liahnu mláďatá, ktoré za ďalších 14 dní vylietajú. Na zimovisko vlhy obyčajné odlietajú koncom augusta začiatkom septembra.

Potrava

Rôzne bezstavovce a dužnaté plody, napr. moruša, čremcha, vinná réva, čerešňa.
VfL Wolfsburg

Futbalová história klubu

VFL Wolfsburg bol založený po konci druhej svetovej vojny 12. septembra 1945. Hneď v prvom roku svojej existencie vyhral 1. okresnú triedu a do päťdesiatych rokov sa vyvinul na kandidáta na postup do Fußball-Oberliga Nord, vtedy najvyššej nemeckej hracej triedy. Po troch neúspešných pokusoch v postupových kolách sa postup podaril v roku 1954. Aj keď hneď v prvom zápase porazili Hamburger SV, klub ktorý tejto lige vždy dominoval, tak tu veľkú úlohu nikdy nehrali a vždy ušli len o chlp zostupu. V roku 1959 musel klub späť do druhej ligy. Až v roku 1970 mal VFL opäť šancu dostať sa do prvej ligy, ale aj napriek triumfu v Regionálna lige tento krok prepásli. Do 2. Bundesligy, založenej v roku 1974, sa Wolfsburg okamžite kvalifikoval, ale hneď v premiérovej sezóne spadol o triedu nižšie a odišiel tak na skoro 20 rokov z profifutbalu. 
Na začiatku 90. rokov sa klub dokázal v druhej lige stabilizovať. V roku 1995 pod manažérom Petrom Panderom bol Wolfsburg opäť kandidátom na titul, ale postup mu rovnako unikol, kvôli rovnakému počtu bodov s Fortunou Düsseldorf a navyše tomu prehrali vo finále DFB pohára. 11. júna roku 1997 fanúšikovia oslavovali postup do prvej ligy. Od tej doby si Wolfsburg udržiava stabilné miesto v Bundeslige. Už v roku 1999 sa tímu podarilo dostať do pohára UEFA, potom sa ešte päťkrát za sebou kvalifikovali do Intertota a v roku 2004 boli prvýkrát na čele tabuľky, následný titul však získal klub Werder Brémy. V ročníkoch 2006 a 2007 sa nedokázali umiestniť lepšie ako na pätnástom mieste, a tak sa iba tesne vyhnúť zostupu. V sezóne 2008/2009 získal VFL Wolfsburg po prvýkrát ligový titul.
Vaux-sur-Blaise

Poloha

Obec má rozlohu 7,19 km². Najvyšší bod je položený 232 m n. m. a najnižší bod 169 m n. m.

Obyvateľstvo

Počet obyvateľov obce je 408 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žigmund Jeleník

Životopis

Mestský lekár v Banskej Bystrici. Za odborné a organizátorské zásluhy vymenovaný za kráľovského radcu vo Viedni.
Noyal

Poloha

Obec má rozlohu 6,8 km². Najvyšší bod je položený 95 m n. m. a najnižší bod 52 m n. m.

Obyvateľstvo

Počet obyvateľov obce je 838 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Lipiansky

Klubový hokej

S hokejom začínal ako osemročný v Slovane Bratislava. V tomto klube absolvoval premiéru medzi seniormi ešte vo federálnej súťaži v ročníku 1992/ 93. Do NHL bol draftovaný v roku 1994 tímom Philadelphia Flyers v 11. kole z 270. miesta. V ročníku 1994/95 pôsobil krátko v zámorskej AHL. Neskôr hrával aj v českej extralige (HC Karlovy Vary), fínskej SM-liige a nemeckej DEL.
Sezóny 2005/06, 2006/07 odohral v mužstve HC Košice s číslom dresu 19. Pred nasledujúcim ročníkom podpísal kontrakt s HK Ardo Nitra. V októbri však prestal s klubom trénovať, čo zdôvodnil tým, že mu neprichádza plat. Podal žiadosť na arbitrážnu komisiu SZĽH o vyslovenie neplatnosti zmluvy z dôvodu omeškania finančných platieb, tá rozhodla v jeho prospech a upresnila, že od 30. októbra je voľným hráčom. Lipiansky následne uzavrel zmluvu s HKm Zvolen. Šéf predstavenstva nitrianskeho mužstva Ján Plandora uviedol, že klub podá celú záležitosť na civilný súd.

Reprezentácia

V roku 1992 sa zúčastnil za tím Česko-Slovenska ME juniorov, o dva roky bol členom slovenského výberu na MS juniorov.
V roku 1999 bol nominovaný na svetový šampionát, spolu v slovenskej reprezentácii odohral 31 zápasov, strelil 6 gólov.
Guillon (obec)

Poloha

Obec má rozlohu 11,94 km². Najvyšší bod je položený 328 m n. m. a najnižší bod 203 m n. m.

Obyvateľstvo

Počet obyvateľov obce je 472 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gyros

Gyros je grécke jedlo rýchleho občerstvenia, ktoré je zložené z orezaných plátkov mäsa pečeného na vertikálnom grile, ktorý sa otáča pred zdrojom tepla. Mieru prepečenia je možné meniť zmenou intenzity zdroja tepla a vzdialenosťou zdroja tepla od mäsa. Názov pochádza z gréckeho slova novogr. γύρος – otočka, lebo mäso sa otáča na ražni.
Názov gyros môže označovať aj celý sendvič z chleba pita, ktorý sa podáva s rôznymi šalátmi a omáčkami. Plnený je väčšinou paradajkami, cibuľou, hranolkami a omáčkou tzatziki. Niekedy sa týmto termínom označuje druh sendviča a nie samotná náplň.
Podobné jedlá sú arabské šáwarmá a mexické tacos al pastor, všetky sú odvodené od kebabu, ktorý sa prvýkrát spomína v 19 stor. v meste Bursa.
Quido Adamec

Životopis

Ako hokejový rozhodca začínal na Rakovnicku v kladenskom prebore (1946 - 1947), neskôr pôsobil v Českých Budějoviciach (1948 - 1949), v Prahe riadil krajské a divízne stretnutia (1949 - 1950). V československej hokejovej lige pískal v rokoch 1952 – 1969, ako medzinárodný rozhodca riadil stretnutia 15 rokov. Pískal na siedmich majstrovstiev sveta (1955 - 1959, 1961 a 1965), vrátane domáceho šampionátu v roku 1959.
Od roku 1973 člen predsedníctva VSLH ÚV ČSTV a predseda komisie rozhodcov, od 1978 člen medzinárodnej komisie rozhodcov IIHF. Uznávaná autorita ako pravidlový odborník, známy svojou publicistickou činnosťou. Na mnohých medzinárodných konferenciách hokejových rozhodcov pôsobil ako lektor. Vyznávač modernej stratégie rozhodovania, systematizoval komplexnú výchovu rozhodcov.
V roku 2005 boli jeho zásluhy ocenené uvedením do Hokejovej siene slávy IIHF.
Mijoux

Polohopis

Mijoux má rozlohu 22 km². Najvyšší bod je položený 1 614 m n. m. a najnižší bod 866 m n. m.

Obyvateľstvo

Mijoux má 380 obyvateľov (2009).
Graf vývoja obyvateľstva:
Zdroje: INSEE
Mogneneins

Polohopis

Mogneneins má rozlohu 8,57 km². Najvyšší bod je položený 238 m n. m. a najnižší bod 168 m n. m.

Obyvateľstvo

Mogneneins má 718 obyvateľov (2009).
Graf vývoja obyvateľstva:
Zdroje: INSEE
Manažérske účtovníctvo

Manažérske účtovníctvo (čiastočné synonymum: interné účtovníctvo; angl. management accounting, managerial accounting) je časť účtovníctva, ktorá sa zaoberá poskytovaním (adekvátnych) ekonomických informácií, ktoré slúžia (najmä riadiacim) pracovníkom daného subjektu pri rozhodovaní a prípadne aj plánovaní, kontrole a organizácii. Je to tá časť účtovníctva, ktorá nie je záväzná podľa právnych predpisov, je teda vnútornou záležitosťou daného subjektu. Opakom je finančné účtovníctvo, pretože je zamerané na externých používateľov informácií a je právne záväzné.
Born This Way

Kompozícia, vplyvy a témy

Hudobne je Born This Way značným odklonom od predošlej speváčkinej tvorby a zahŕňa široké spektrum hudobných žánrov ako opera, heavy metal, rock and roll, europop, electro-industrial a house. Ďalej, v titulnej skladbe Born This Way môžeme na konci započuť organ, Bloody Mary je charakteristická inšpiráciou gregoriánskym chorálom, Americano sprevádzajú gitary a husle a v Bad Kids sú použité elektrické gitary. Skladby Hair a The Edge of Glory sa od zvyšku albumu odlišujú použitím saxofónu v podaní Clarence Clemonsa, člena E Street Band.
Speváčky sa vyjadrila, že najviac bola inšpirovaná Madonnou, Whitney Houston  a Bruceom Springsteenom,  ale tiež napríklad Iron Maiden , Kiss, Queen, Pat Benatar a En Vogue.
Album je prevažne v strednom tempe a obsahuje odkazy na niekoľko náboženských osobností kresťanstva, najmä Judáša Iškariotského, Máriu Magdalénu a Ježiša Nazaretského. Niekoľko piesní odkazuje na témy sexuality a feminizmu a ostatné na individualizmus, rovnosť a slobodu.

Single

Pilotným singlom albumu sa stala pieseň "Born This Way", ktorá bola vydaná 11. februára 2011. Bola produkovaná samotnou Lady Gaga, Jeppe Laursenom, Fernandom Garibay a DJ White Shadow. Kritikmi bola prijatá pozitívne, no objavili sa ohlasy, že sa nápadne podobá na pieseň "Express Yourself" od Madonny. Pieseň sa umiestnila na vrcholoch viacerých hitparád a predalo sa jej viac ako milión kópií po celom svete. Videoklip k piesni bol vydaný dňa 22. februára 2011.
Druhým singlom sa stala pieseň "Judas". Singel bol vydaný 22. apríla 2011 a videoklip uverejnili 3. mája 2011. Pieseň kritici hodnotili pozitívne, no napriek tomu si všimli podobnosť s jej vlastnou piesňou "Bad Romance" v zložení skladby. Predalo sa jej 162 000 kópií.
"The Edge of Glory" bola vydaná ako tretí singel k albumu 11. mája 2011. Veľa kritikov ju považuje za oživenie albumu. V piesni zaznel aj saxofón v podaní Clarenca Clemonsa. Videoklip vyšiel pomerne neskoro po vydaní, a to 16. júna 2011.
Ako štvrtý singel bola vybraná pieseň "Yoü and I", ktorá mala taktiež pozitívne recenzie od kritikov. Videoklip bol uverejnený dňa 16. augusta 2011.
Pieseň "Marry the Night" sa stala piatym a posledným singlom z albumu. Videoklip, zverejnený 2. decembra, získal pre svoju originalitu a netradičný dej pozitívne ohlasy.
Komerčný úspech singlov sa zostupne zhodoval s ich poradím vydania.

Recenzie

Album Born This Way mal prevažne pozitívne recenzie od súčasných hudobných kritikov. Napr. magazín Rolling Stone mu dal 4 hviezdičky z 5  .Internetový server Metacritic mu pridelil 71 bodov zo 100 na základe 34 recenzií.
Kostol Nanebovzatia Panny Márie (Nitra, Kalvária)

Kostol Nanebovzatia Panny Márie spolu s kláštorom nazarénov sa nachádza na vrchu Kalvárie v Nitre. V súčasnosti je kostol strediskom mariánskej úcty. Každoročne sa tu koná na sviatok Nanebovzatej Panny Márie – 15. augusta púť, kam prichádzajú veriaci zo širokého okolia. Na sviatok slovanských vierozvestcov - 5. júla sa koná na Kalvárií každoročne národná púť za účasti biskupov celého Slovenska.

História

Prvá zmienka o Kostole Nanebovzatia Panny Márie sa nachádza v listine z roku 1248. Je to románska stavba s oblúkom s bazilikálnou apsidou svätyne a s krížnymi loďami. Na začiatku bol farským kostolom, potom sa spomína ako kaplnka Božej Matky na "vrchu zelenej planiny". Kostolná veža bola postavená v roku 1723 a dva zvony boli umiestnené do veže v tom istom roku. Krypta pod kostolom bola vybudovaná v roku 1728. V kostole sa nachádzalo 5 oltárov a za hlavným oltárom na stene bol vymaľovaný obraz Nanebovzatej Panny Márie. Prízemný kláštor pri kostole postavili pre rehoľníkov nazarénov. Po čase vybudovali nový hlavný oltár z mramoru a na vrchu umiesntili sochu Sedembolestnej Panny Márie. Na vrchu Kalvárie postavili prvú krížovú cestu, ktorá je od kostola po kaplnku Božieho hrobu. V rokoch 1875 – 1888 prebiehali na kostole reštauračné práce o ktoré sa zaslúžil A. Rožkováni.
Misionári Spoločnosti Božieho Slova sem prišli v roku 1925. Nad starým kláštorom postavili poschodie a vybudovali tu misijný dom. Podarilo sa im obnoviť kostol zväčšením o prístavbu kaplnky sv. Terezky, oratória, sakristie a postavili zvonku poľný oltár. Po likvidácii kláštora bola pri kostole duchovná správa.  Na žiadosť rehole verbistov Ján Chryzostom kardinál Korec 1. júla 1997 zriadil opäť na Kalvárii farnosť, ktorú spravujú pátri misionári.
Aurignacien

Aurignacien [oriňasjen, fr.] je archeologická kultúra zo začiatku mladého paleolitu rozšírená od Blízkeho východu až po západnú Európu (35 tis. pred Kr.-27 tis. pred Kr.).
Nazvaná je podľa náleziska Aurignac vo francúzskych Pyrenejách, v ktorom boli objavené kostry človeka, nástroje a iné.
Chastel-sur-Murat

Poloha

Obec má rozlohu 13,79 km². Najvyšší bod je položený 1 360 m n. m. a najnižší bod 1 000 m n. m.

Obyvateľstvo

Počet obyvateľov obce je 133 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Fiel

Poloha

Obec má rozlohu 16,72 km². Najvyšší bod je položený 396 m n. m. a najnižší bod 297 m n. m.

Obyvateľstvo

Počet obyvateľov obce je 942 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodná námorná vlajková abeceda

Použitie

Vlajky sa vyvesujú na zvislé signálne lano v počte 1 až 4 (pri udávaní zemepisnej polohy až 7) a čítajú sa v poradí odhora nadol. Opakovač 1 slúži na opakovanie prvej vlajky, opakovač 2 zastupuje druhú vlajku a a opakovač 3 tretiu.
Pri slávnostnej príležitosti sa môžu vlajky námornej abecedy použiť na výzdobu lode v podobe vlajkoslávy.
Ludolfovo číslo

Ludolfovo číslo, hovorovo  (pí) alebo výnimočne aj Archimedova konštanta (znak je grécke písmeno malé pí) je pomer obvodu kruhu k jeho priemeru. Či je kruh malý, alebo veľký,  je stále rovnaké, je to matematická konštanta. Táto konštanta sa bežne používa nielen v matematike ale aj vo fyzike, inžinierstve a iných vedách. Ludolfovo číslo je iracionálne, transcendentné číslo, ktorého prvé tri cifry sú 3,14.

Dejiny čísla 
  
    
      
        π
        
        
      
    
    {\displaystyle \pi \,\!}

Podiel obvodu kruhu k jeho priemeru bol už od staroveku objektom záujmu vedcov. Babylončania okolo roku 2000 pred Kr. zistili, že obvod kruhu je približne trojnásobkom jeho priemeru. Matematický postup výpočtu čísla  sa objavil okolo roku 255 pred Kr. Archimedom zo Syrakrúz. Archimedes pomocou výpočtu obvodu pravidelného vpísaného a opísaného 96 uholníka odhadol hodnotu čísla  medzi zlomkami  a  (3,1408 <<3,1428). V nemecky hovoriacich krajinách bolo toto číslo nazývané Ludolfovo (Ludolphsche Zahl) podľa nemecko-holandského matematika Ludolph van Ceulen, ktorý ho v roku 1596 určil pomocou Archimedovho postupu na 20 miest a neskôr na 35 miest. Výpočtom sa zaoberal aj Samuel Mikovíny, ktorý pred rokom 1750 určil jeho hodnotu na 25 cifier. Návrh na označenie tohto čísla znakom  pochádza z roku 1706 od málo známeho waleského matematika Williama Jonesa, ktorý sa v 18. storočí stal viceprezidentom Londýnskej kráľovskej spoločnosti. Označenie  sa však ujalo až po tom, čo ho začal používať matematik a fyzik Leonhard Euler (prvýkrát v roku 1736 v diele Mechanika). V súčasnosti aj Nemci nazývajú Ludolfovo číslo ako   . 
Potom, čo Johann Lambert v roku 1768 dokázal, že  nie je zlomok (iracionálne číslo), vyriešil Ferdinand von Lindemann najvýznamnejší problém spojený s , keď dokázal, že  je transcendentné číslo (nie je koreňom žiadnej polynomickej rovnice).

Vyčíslenie hodnoty 
  
    
      
        π
        
        
      
    
    {\displaystyle \pi \,\!}

William Shanks v roku 1853 oznámil, že vypočítal  s presnosťou na 607 miest (napokon sa ukázalo, že správnych bolo len 527). V súčasnosti sa snaha o upresnenie desatinného rozvoja čísla  urýchlila vďaka výpočtovej technike. V roku 1949 určili hodnotu  s presnosťou na 2 037 desatinných miest, čo pomocou počítača ENIAC trvalo 70 hodín. V roku 2011 bolo známych viac ako 10 000 000 000 000 miest čísla .

Mnemotechnické pomôcky

Pomerne jednoducho sa zapamätá 113/355 (po 2 krát za sebou nepárne čísla 1 3 5 rozdelené v strede lomkou), čo je  s presnosťou na 7 miest odkiaľ opačný pomer 355/113 je   s presnosťou tiež na 7 miest. 
Číslo  s presnosťou na 9 desatinných miest je možné vytvoriť spočítaním písmen v jednotlivých slovách napríklad pomocou tejto vety: "Tak, ó milá, ó drahá, zapamätaj si týchto čísel rad."

Zaujímavosti

Deň pí sa oslavuje od roku 1988 každý rok 14. marca. V tento ako aj v dni "približujúce sa k pí" si ho možno pripomenúť odriekaním jeho cifier. V roku 2015 spamäti a so zaviazanými očami povedal Ind Rajveer Meena jeho prvých 70 000 cifier, čo mu trvalo skoro 10 hodín.
Technická univerzita vo Zvolene

Študentská organizácia WoodenWorld

WoodenWorld je študentskou organizáciou Technickej univerzity vo Zvolene. Združuje študentov všetkých fakúlt. Študenti pod jeho hlavičkou organizujú rôzne podujatia, prednášky, zábavy, propagačné a športové podujatia. Pod svojou hlavičkou združuje rôzne voľnočasové aktivity a krúžky pôsobiace na pôde Technickej univerzity vo Zvolene. Pravidelne organizujú napríklad Univerzitné dni, alebo univerzitný beh Šrégom nočným Zvolenom. Obľúbenou je tiež akcia Októberfest konaná na začiatku zimného semestra. Organizácia pomáha študentom napĺňať potreby ich štúdia. Udržuje tiež kontakty s podobne zameranými študentskými organizáciami v Európe. Pravidelne sa zúčastňuje aj medzinárodného stretnutia študentov drevárstva a lesníctva Interfob. Organizácia sídli v budove Internátu Ľ. Štúra na Študentskej ulici 17, v miestnosti Klubowňa.
Preuilly-la-Ville

Poloha

Obec má rozlohu 4,23 km². Najvyšší bod je položený 117 m n. m. a najnižší bod 67 m n. m.

Obyvateľstvo

Počet obyvateľov obce je 170 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá SEABA v basketbale

Majstrovstvá SEABA v basketbale alebo Majstrovstvá Juhovýchodnej Ázie v basketbale je medzinárodné podujatie národných družstiev krajín Juhovýchodnej Ázie v basketbale, ktoré riadi Basketbalová asociácia Juhovýchodnej Ázie (SEABA). Jeho história siaha do roku 1994, kedy sa v Malajzii konal prvý turnaj mužov. O rok neskôr v Thajsku sa konal prvý turnaj žien. Majstrovstvá prebiehajú s 2-ročnou periodicitou. V mužskej kategórii dominuje družstvo Filipín; v ženskej získalo najviac prvenstiev Thajsko.
Majstrovstvá SEABA slúžia zároveň ako kvalifikácia na majstrovstvá Ázie. Okrem seniorských majstrovstiev organizuje SEABA aj majstrovstvá juniorov do 18 a do 16 rokov.